TKS ผู้ถือหุ้นไฟเขียวปันผลหุ้น 10:1 – เงินสด 0.30 บ. จ่าย 10 พ.ค. นี้
TKS ผู้ถือหุ้นไฟเขียวปันผลหุ้น 10:1 - เงินสด 0.30 บ. กำหนดจ่าย 10 พ.ค. นี้ พร้อมเดินหน้าปรับรูปแบบธุรกิจสู่โลกดิจิทัล  
TKS ผู้ถือหุ้นไฟเขียวปันผลหุ้น 10:1 - เงินสด 0.30 บ. กำหนดจ่าย 10 พ.ค. นี้ เดินหน้าปรับรูปแบบธุรกิจสู่โลกดิจิทัล  
25 เม.ย. 2565

นายสุพันธุ์ มงคลสุธี ประธานกรรมการ บริษัท ที.เค.เอส.เทคโนโลยี จำกัด (มหาชน) หรือ TKS และนายจุติพันธุ์ มงคลสุธี ประธานเจ้าหน้าที่บริหาร พร้อมด้วยคณะกรรมการบริษัทฯ ร่วมถ่ายภาพเป็นที่ระลึกในงานประชุมสามัญผู้ถือหุ้นประจำปี 2565 ด้วยมาตรการการปฏิบัติของผู้เข้าร่วมประชุมและการตรวจคัดกรองภายใต้สถานการณ์การแพร่ระบาดของไวรัสโควิด-19 อย่างเคร่งครัด โดยที่ประชุมผู้ถือหุ้นพิจารณาอนุมัติทุกวาระตามที่คณะกรรมการเสนอ พร้อมอนุมัติการจ่ายปันผลเป็นหุ้นปันผลและเงินสด โดยจ่ายปันผลเป็นหุ้นสามัญของบริษัท ให้แก่ผู้ถือหุ้นในอัตรา 10 หุ้นเดิมต่อ 1 หุ้นปันผล
ทั้งนี้จ่ายปันผลเป็นเงินสดในอัตราหุ้นละ 0.40 บาท โดยบริษัทได้จ่ายเงินปันผลระหว่างกาลสำหรับงวด 6 เดือนแรกของปี 2564 ไปแล้วเมื่อวันที่ 7 กันยายน 2564 ในอัตราหุ้นละ 0.10 บาท โดยจะจ่ายปันผลส่วนที่เหลือของปี 2564 ในอัตราหุ้นละ 0.30 บาท กำหนดจ่ายเงินปันผลวันที่ 10 พฤษภาคม 2565 เดินหน้าพลิกโฉมปรับรูปแบบธุรกิจใหม่ โดยการทรานส์ฟอร์มธุรกิจจาก Security Solution ไปเป็น Tech Ecosystem Builder เพื่อเดินหน้าสู่โลกดิจิทัล งานดังกล่าวจัดขึ้น ณ ห้องประชุมมงคลสุธี บมจ. ซินเน็ค (ประเทศไทย) สำนักงานใหญ่ เมื่อวันที่ 21 เมษายน 2565 ที่ผ่านมา